માલ્યા પર આશરે 9 હજાર કરોડ રૂપિયાના લોનની છેતરપિંડીનો આરોપ છે. બેંકોની લોન ન ચૂકવવાના આરોપ બાદ તે માર્ચ 2016માં દેશ છોડી લંડન ભાગી ગયો. કિંગફિશર એરલાઈન્સ પર 9 હજાર કરોડનું દેવું છે. આ લોન SBIની આગેવાનીવાળી 17 બેંકોના ગ્રુપે આપી હતી. થોડા દિવસો પહેલા માલ્યાએ દાવો કર્યો કે, તેના પર 9 હજાર કરોડના ડિફોલ્ટનો આરોપ લગાવાયો છે. પણ તેણે માત્ર 5,500 કરોડ રૂપિયા લીધા હતા. આમાં, 1300 કરોડ રૂપિયા તે પાછા પણ આપી ચૂક્યો છે. ભારતે ગત વર્ષે ઔપચારિક રીતે બ્રિટન સરકારને માલ્યાના પ્રત્યર્પણનો આગ્રહ કર્યો હતો.